ભારત સરકારે જાન્યુઆરી ૨૦૧૭થી સેલફોનમાં પેનિક બટનની સુવિધા ફરજિયાત બનાવી દીધી છે. ભારત જેવા દેશમાં ખાસ કરીને મહિલાઓની સલામતી સામે સતત જોખમ રહેતું હોવાથી અને મહિલાઓના હાથમાં સેલફોન હોવાનું પ્રમાણ પણ વધતું હોવાથી સરકારે આ બંને બાબતો સાંકળીને મહિલાઓ તેમજ અન્ય લોકોની સલામતી માટે સેલફોનનો ઉપયોગ કરવા માટે આ નિર્ણય લીધો છે. જોકે અત્યારની સ્થિતિ જોતાં એવું લાગે છે કે સરકારના આ નિર્ણયથી મોબાઇલ ફોન મેન્યુફેકચરિંગ કંપનીમાં પેનિક-ગભરાટ ફેલાઈ ગયો છે!